9. ΒΑΣΙΛΙΚΟΝ ΔΙΑΤΑΓΜΑ της 26 Φεβρ./9 Μαρτ. 1938 Περί τροποποιήσεως του από 27 Απρ. 1937 Β.Δ/τος περί εκδόσεως αδειών λειτουργίας, κατατάξεως και χαρακτηρισμού ξενοδοχείων. Εκδίδεται κατά τα άρθρ.11 εδ. 1 και 2 και άρθρ.22 του Α.Ν. 431/1937 (ανωτέρω αριθ. 4). ΄Αρθρ.1.-(Αντικαθίσταται το άρθρ.2 του Β.Δ. της 27 Απρ./14 Μαΐου 1937, ανωτ. αρ. 6). ΄Αρθρ.2.-Η άδεια δια την επιχείρησιν χορηγείται κατόπιν αιτήσεως του επιχειρηματίου ξενοδόχου, εκδίδεται δε: α)Προκειμένου περί ατομικών επιχειρήσεων, επ’ ονόματι του επιχειρηματίου ξενοδόχου. β)Προκειμένου περί Ανωνύμων Εταιρειών, επ’ ονόματι του υπό του Διοικητικού Συμβουλίου αυτών υποδεικνυομένου προσώπου. γ)Επί παντός είδους άλλων Εταιρειών, επ’ ονόματι του υπό των συνεταίρων υποδεικνυομένου προσώπου. Εξαιρετικώς δια τας Εταιρίας αίτινες αποτελούνται εκ δύο συνεταίρων, η άδεια εκδίδεται επ’ ονόματι αμφοτέρων. Εις την υποβαλλομένην αίτησιν δέον να αναφέρωνται και να επισυνάπτωνται πάντα τα στοιχεία, άτινα η αρμοδία Επιτροπή ήθελε κρίνει απαραίτητα. Η αρμοδία Επιτροπή βάσει των υποβαλλομένων στοιχείων και των πληροφοριών, τας οποίας θα συγκεντρώση περί της καταλληλότητος της επιχειρήσεως και περί της ικανότητος και των λοιπών ηθικών προσόντων του αιτούντος, κρίνουσα άνευ περιορισμών, αποφαίνεται ητιολογημένως περί της χορηγήσεως ή μη αδείας εις τον αιτούντα. Εν ή περιπτώσει η Επιτροπή αποφανθή υπέρ της χορηγήσεως αδείας, η πρότασις αυτής υποβάλλεται υπό της Διευθύνσεως Τουριστικής Οργανώσεως προς τον Υφυπουργόν Τύπου και Τουρισμού δια τα περαιτέρω. Δια την χορήγησιν αδείας λειτουργία εις ξενοδοχειακήν επιχείρησιν, απαραίτητος προϋπόθεσις τυγχάνει η χορήγησις αδείας εις το κτίριον ένθα πρόκειται να λειτουργήση η επιχείρησις. Η χορηγούμενη άδεια εις επιχειρηματίαν αφορά αδιαιρέτως τον τε επιχειρηματίαν και την επιχείρησιν και συνεκλείπει μετ’ αυτών. Εν περιπτώσει θανάτου του έχοντος την άδειαν, αύτη μεταβιβάζεται εις τους κατ’ ευθείαν κατιόντας ή την σύζυγον, υποχρεουμένους όπως, εφ’ όσον επιθυμούσι να εξακολουθήσωσι την επιχείρησιν, ζητήσωσιν εντός προθεσμίας τριών μηνών την επ’ ονόματι αυτών έκδοσιν αδείας. Εν περιπτώσει διαλύσεως ξενοδοχειακής επιχειρήσεως εξ οιασδήποτε αιτίας ο κεκτημένος την άδειαν δύναται εντός προθεσμίας ενός έτους από της διαλύσεως να ανασυστήση ταύτην λαμβάνων νέαν άδειαν, εφ’ όσον το κτίριον κρίνεται κατάλληλον υπό της αρμοδίας επιτροπής. Επί πάσης άλλης μεταβολής αφορώσης είτε το πρόσωπον του επιχειρηματίου είτε την επιχείρησιν, η χορηγηθείσα άδεια θεωρείται άκυρος, μη παρέχουσι ουδέν δικαίωμα εις τον κάτοχον αυτής. Εν η περιπτώσει η Επιτροπή αποφανθή κατά της χορηγήσεως αδείας ειδοποιείται ο ενδιαφερόμενος εντός μηνός από της αποφάσεως της Επιτροπής. Ούτος δικαιούται να υποβάλη αίτησιν αναθεωρήσεως μετά πάντων των στοιχείων όσα κρίνει χρήσιμα προς υποβοήθησιν της Επιτροπής. Την αίτησιν αναθεωρήσεως δύναται να υποστηρίξη ο αιτών είτε αυτοπροσώπως είτε δια πληρεξουσίου του δικηγόρου. Αι ως άνω χορηγούμεναι άδειαι καταχωρούνται εις ειδικόν βιβλίον εν συνεχεία και κατ’ αύξοντα αριθμόν. Σελ. 195 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.9 Η άδεια λειτουργίας επιχειρήσεως ως ξενοδοχείου, οικοτροφείου ή πανδοχείου δέον να περιλαμβάνη τα εξής στοιχεία: α)Τον αύξοντα αριθμόν του ειδικού βιβλίου αδειών ξενοδοχειακών επιχειρήσεων. β)Τον τίτλον της επιχειρήσεως υφ’ ον εχορηγήθη η άδεια. γ)Την νομικήν φύσιν της επιχειρήσεως. δ)Το ονοματεπώνυμον του προσώπου εις ο εχορηγήθη η άδεια. ε)Την πόλιν ή το μέρος, την οδόν και αριθμόν ένθα πρόκειται να λειτουργήση η επιχείρησις. ς)Την κατηγορίαν εις ην κατετάχθη η επιχείρησις. ΄Αρθρ.3.-Τα άρθρ.3 και 4 του ως άνω Β.Δ/τος καταργούνται. ΄Αρθρ.4.-Η προθεσμία της τελευταίας παραγράφου του άρθρ.8 του ανωτέρω Β.Δ/τος παρατείνεται επί έν εισέτι έτος. 